ועדת הכלכלה, כנסת 17, פרוטוקול מספר 35, 2006-06-27 12:30

משה כחלון: אני מתכבד לפתוח את ישיבת ועדת הכלכלה.

משה כחלון: על סדר היום תקנות הדואר (תשלומים בעד השירותים הכספיים) (הוראת שעה מס' 2), התשס"ו-2006.

משה כחלון: לפני מספר דקות קיבלנו מכתב משר האוצר המאשר את התקנות.

משה כחלון: אני מבקש שלהבא הנוהל יהיה הפוך, שהתקנות יגיעו אל הכנסת, אל הריבון, רק אחרי שכל הגורמים חתמו, ולא להיפך.

משה כחלון: אבקש מנציג משרד התקשורת לקרוא את התקנות.

אבי אזוז: תקנות הדואר (תשלומים בעד השירותים הכספיים) (הוראת שעה מס' 2), התשס"ו-2006 "בתוקף סמכותי לפי סעיף 88י(א)(1) לחוק הדואר, התשמ"ו-1986 (להלן – החוק), בהסכמת שר האוצר ובאישור ועדת הכלכלה של הכנסת, אני מתקין תקנות אלה:

אבי אזוז: (תקנה 1)

לאה ורון: האם אפשר לעצור רגע ולומר לוועדה בכל סעיף וסעיף מה היה המצב שקדם למה שמוצע עתה בתקנות והעומד על שולחן הוועדה לאישורה?

לאה ורון: דרך אגב, הודעתי למשרד התקשורת שזה מה שאנחנו מבקשים, בכל סעיף וסעיף להתייחס למצב שקדם לתקנות המונחות עתה לאישור הוועדה.

רונן ריינגולד: הכנו טופס משווה, קובץ שמרכז את הנתונים שביקשתם ומשווה את התעריפים הקודמים לתעריפים החדשים.

רונן ריינגולד: במקור זה היה צבוע בצהוב, אבל כמובן הנמוך יותר הוא התעריף המעודכן והגבוה יותר הוא התעריף הישן.

לאה ורון: בכל מקום במסמך שאתם מציגים כאשר מופיעים שני סכומים, הסכום הנמוך הוא הסכום בתעריף המעודכן.

לאה ורון: אני מציעה בכל זאת שתגיד את זה כי הפרוטוקול לא יידע.

הרצל בר-מג: הסכום הנמוך הוא התעריף החדש.

אבי אזוז: אחזור על התעריפים:

שמרית שקד-גיטלין: נקבע כאן כי "תחילתן של תקנות אלה ביום ה' בתמוז התשס"ו (1 ביולי 2006)".

שמרית שקד-גיטלין: אני לא בטוחה שיספיקו לפרסם אותן עד אז.

שמרית שקד-גיטלין: לכן אולי נכון יותר לכתוב כי "תחילתן של תקנות אלה ביום פרסומן", כי יש לנו בעיה לקבוע שחקיקה נכנסת לתוקף לפני שהיא מפורסמת ברשומות.

רונן ריינגולד: אנחנו עובדים על כך שהן ייכנסו לתוקף החל מיום שבת 1 ביולי.

רונן ריינגולד: אנחנו עומדים להגיש את זה מחר לרשומות.

שמרית שקד-גיטלין: אתה בטוח שגברת איילת גדי, הממונה על חקיקת המשנה במשרד המשפטים, תעמוד בלוח הזמנים שאתם מציבים?

שמרית שקד-גיטלין: האם לא נכון יותר לכתוב "תחילתן של תקנות אלה ביום פרסומן"?

שמרית שקד-גיטלין: האם תיאמתם עם גברת איילת גדי שתפרסם את זה טרם המועד שנקבע כאן?

רונן ריינגולד: אנחנו בקשר רצוף איתה.

רונן ריינגולד: אבל אולי נכון יותר לכתוב כהצעתך.

שמרית שקד-גיטלין: אם כך, ייאמר: "תחילתן של תקנות אלה ביום פרסומן".

משה כחלון: האם מישהו מתנגד לאישור התקנות, עם השינוי המוצע על-ידי היועצת המשפטית?

משה כחלון: מי בעד?

משה כחלון: מי נגד?

משה כחלון: מי נמנע?

משה כחלון: בעד תקנות הדואר (תשלומים בעד השירותים הכספיים) (הוראת שעה מס' 2), התשס"ו-2006– 3 נגד – אין נמנעים – אין התקנות נתקבלו.

משה כחלון: התקנות אושרו.

משה כחלון: אני מברך כמובן על ההפחתה, שבאה בעקבות הפחתת המע"מ, אבל אני מקווה לראות אתכם כאן פעמים נוספות מבקשים הפחתות נוספות.

משה כחלון: אני מקווה שאלה יהיו פירות התחרות שאנחנו כל-כך רוצים.

יצחק זיו: אני מבקש לדעת מדוע חלק מהתעריפים נשארו כשהיו על אף הפחתת המע"מ.

אבי אזוז: מן הראוי להבהיר כי על תשלומים המשולמים בדלפק חלים כללי עיגול ל-10 האגורות הקרובות ולכן הפחתה של 2 אגורות אינה אפשרית והתעריף נשאר כשהיה.

אבי אזוז: מדובר בשני שירותים בלבד.

משה כחלון: שיהיה לכם בהצלחה.

משה כחלון: תודה רבה.

משה כחלון: הישיבה נעולה.